OʻZBEKISTON RESPUBLIKASINING DAVLATBAYROGʻINI TAYYORLASH, SAQLASH VA YOʻQ qILISH TARTIBI HAQIDA
(resolution, 1991-12-30)

Oʻzbekiston Respublikasi Oliy Kengashining “Oʻzbekiston Respublikasining “Oʻzbekiston Respublikasining Davlat bayrogʻi haqida”gi Qonunini amalda joriy etish toʻgʻrisida” 1991-yil 18-noyabrdagi qaroriga muvofiq Vazirlar Mahkamasi qaror qiladi; 1. Ilova qilingan Oʻzbekiston Respublikasining Davlat bayrogʻini tayyorlash, saqlash va yoʻq qilish tartibi tasdiqlansin. 2. Quyidagilar oʻz kuchini yoʻqotgan deb hisoblansin: Oʻzbekiston SSR Ministrlar Sovetining “Oʻzbekiston SSR Davlat bayrogʻi toʻgʻrisida”gi Nizomni qoʻllanish yuzasidan Instruksiyani tasdiqlash toʻgʻrisida” 1974-yil 14-oktabrdagi 475 son qarori (OʻzSSR QT, 1974-y., 10-son, 57-modda); Oʻzbekiston SSR Davlat bayrogʻi toʻgʻrisidagi nizomni qoʻllanish yuzasidan Oʻzbekiston SSR Ministrlar Sovetining 1974-yil 14-oktabrdagi 475-son qarori bilan tasdiqlangan Instruksiyaga oʻzgartish va qoʻshimchalar kiritish haqida” Oʻzbekiston SSR Ministrlar Sovetining 1978-yil 11-iyuldagi 384-son qarori (OʻzSSR QT, 1978-y.( 7-son, 27-modda); Oʻzbekiston SSR Ministrlar Sovetining “Oʻzbekiston SSR Davlat bayrogʻi toʻgʻrisidagi nizomni qoʻllanish haqidagi Instruksiyaga oʻzgartish va qoʻshimchalar kiritish haqida” 1981-yil 21-avgustdagi 684-son qarori (OʻzSSR QT, 1981-y., 8-Son, 24-modda); Oʻzbekiston SSR Ministrlar Sovetining “Oʻzbekiston SSR Davlat bayrogʻi toʻgʻrisidagi nizomni qoʻllanish boʻyicha Instruksiyaga qoʻshimchalar kiritish haqida” 1984-yil 27-sentabrdagi 498-son qarori (OʻzSSR QT, 1984-y., 9-son, 48-modda). Oʻzbekiston Respublikasining Davlat bayrogʻi va uning tasviri, ularning hajmlaridan tashqari, har doim Oʻzbekiston Respublikasining “Oʻzbekiston Respublikasining Davlat bayrogʻi haqida”gi Qonuniga ilova qilingan sxematik va rangli tasvirga mos boʻlishi kerak. Oʻzbekiston Respublikasi Davlat bayrogʻining eni 125 sm, uzunligi — 250 sm boʻladi. Bayroqning hajmi boshqacha boʻlishi ham mumkin. Lekin hamma hollarda bayroqning eni uzunligiga nisbatan 1:2 boʻlishi kerak. Oʻzbekiston Respublikasining Davlat bayrogʻini tayyorlash mahalliy sanoat korxonalari zimmasiga yuklanadi, Ular bayroqlar tayyorlash boʻyicha buyurtmani birinchi navbatda bajarishlari kerak, Tayyorlangan bayroqlar sifati boʻyicha korxonalarning texnikaviy nazorat boʻlimi xizmatlari va rahbarlari (direktor yoki bosh muhandis) tomonidan qabul qilinadi. Bayroqlarning sifati va aniq bajarilganligini tekshirayotganda mahalliy sanoat korxonalarining rahbarlari va texnikaviy nazorat boʻlimi xizmati qonunga ilova qilingan tasvirga amal qiladilar. Oʻzbekiston Respublikasining Davlat bayrogʻini saqlash korxonalar, muassasalar, tashkilotlar, uy-joylardan foydalanish uchun javob beruvchi mansabdor shaxslar, (xususiy mulk huquqi asosidagi) uy egalari tomonidan taʼminlanadi. Davlat bayroqlari but-butun, rangi buzilmagan holda koʻtariladi. Davlat bayrogʻining saqlanishi uchun javob beruvchi shaxslar dastlabki rangini yoʻqotgan bayroqlarni xalq deputatlari mahalliy Kengashlarining ijroiya qoʻmitasiga akt boʻyicha topshiradilar, Xalq deputatlari nohiya, shahar, shaharlardagi nohiya, ovul, posyolka, qishloq Kengashlari ijroiya qoʻmitalarida komissiyalar tuzilib, ular bundan keyin foydalanib boʻlmaydigan bayroqlarni utilizatsiya qilish haqida qarorlar qabul qiladilar va bu haqda tegishli akt tuziladi.